पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को रोकने के लिए सतर्कता बरती जा रही है। इसके लिए प्रखंड में बने कंटेनमेंट जोन समेत पंचायत के हर वार्डों में सैनिटाइजर का छिड़काव किया जाना है। साफ-सफाई की ओर ध्यान दिया जा रहा है, लेकिन विभाग के आदेश के बाद भी अभी तक कंटेनमेंट जोन में सैनिटाइजर का छिड़काव नहीं किया गया है। इसको लेकर ग्रामीणों ने आपत्ति जताई है। मामला छातापुर प्रखंड की मधुबनी पंचायत वार्ड-10 का है, जहां दो लोगों के कोरोना संक्रमित होने पर कंटेनमेंट जोन घोषित किया गया था और उस जगह पर सैनिटाइजर का छिड़काव करने का आदेश दिया गया था पर संबंधित विभाग की लापरवाही से अब तक वहां सैनिटाइजर का छिड़काव नहीं हो पाया है। यही हाल अन्य जगहों की भी है। मधुबनी के मुखिया सीतानंद झा ने बताया कि हमको जानकारी नहीं है और न ही विभाग की ओर से कोई सूचना मिली है। पंचायत सचिव व अन्य लोगों को पंचायत में सैनिटाइजर के छिड़काव की जिम्मेदारी दी गई। इसके बारे में हमको जानकारी नहीं है। उन्होंने बताया कि वार्ड-10 में बने कंटेनमेंट जोन में सैनिटाइजर का छिड़काव किया जाना था पर वहां नहीं किया गया है।
कंटेनमेंट जोन के अलावे पंचायत के सभी वार्डों में जल्द ही सैनिटाइजर का किया जाएगा छिड़काव
मधुबनी वार्ड-10 के कंटेनमेंट जोन में सैनिटाइजर का छिड़काव किया जा चुका है। ग्रामीण किस आधार पर ऐसी बात कर रहे हैं इसकी जानकारी ली जाएगी। कंटेनमेंट जोन के अलावे पंचायत के हर वार्ड में सैनिटाइजर का छिड़काव किया जाएगा। अन्य जगहों पर पॉजिटिव व्यक्ति के बारे में जिले से आदेश मिलने पर उस एरिया को कंटेनमेंट जोन बनाएंगे।
- अजीत सिंह, आरडीओ, छातापुर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn